M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
Miestneho zastupiteľstva
dňa 11. 12. 2012

Návrh 
na odpísanie pohľadávok

Predkladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS				2. Dôvodovú správu
								3. Text materiálu

Spracovateľ :							Stanovisko právnej skupiny : 
Ing. Robert Molnár						- nie je potreba právneho	
riaditeľ EKO-podniku VPS				   posúdenia	

Na rokovanie prizvať :
	   -  

December 2012
Návrh uznesenia

Miestne  zastupiteľstvo

s c h v a ľ u j e     

odpísanie pohľadávok v celkovej výške 32 882,89 eur (990 630,- Sk)

a/ bez pripomienok

b/ s pripomienkami

Dôvodová správa

Materiál je predkladaný v zmysle Zásad hospodárenia s majetkom hlavného mesta SR Bratislavy, zvereným do správy Mestskej časti Bratislava – Nové Mesto a s majetkom vlastným, článku 12, odstavca 3, písm. a) podľa ktorého platí, že o odpísanie pohľadávky nad 3320 eur možno iba so súhlasom Miestneho zastupiteľstva mestskej časti Bratislava – Nové Mesto. 

Predkladaný materiál bol prerokovaný v komisiách MZ MČ B-NM a v MR MČ BNM.

1.	
DOMINO spol. s.r.o. – premenovaná na P.H.Group 1, s.r.o. Moskovská 15, 811 08 Bratislava IČO: 30 776 287 - istina: 788 592,00 Sk (26 176,46 €)

Na základe nájomnej zmluvy č. 277/1998 zo dňa 30.6.1998 mala spoločnosť DOMINO, s.r.o. prenajatú prevádzkareň – predajňu potravín v objekte Tržnica, Šancova 112, Bratislava. Nájomná zmluva bola uzatvorená na dobu určitú od 1.7.1998 do 31.7.2005 za účelom predaja potravín. Súčasťou nájomnej zmluvy bol splátkový a výpočtový list, podľa ktorého bola spoločnosť DOMINO, s.r.o. povinná platiť mesačne za nájomné a služby sumu vo výške 311 694,00 Sk. Spoločnosť Domino, s.r.o. uzavrela s EKO – podnikom verejnoprospešných služieb dohodu o uznaní záväzku  a spôsobe jeho plnenia. Finančný záväzok predstavoval nezaplatené nájomné a služby za prenájom prevádzkarne – potraviny za obdobie od 1.7. 1999 do 31.12.1999. Z uznaného záväzku vo výške 1 419 464,00 Sk zaplatila spoločnosť DOMINO, s.r.o. sumu vo výške 630 872,00 Sk. Zostala tak EKO – podniku verejnoprospešných služieb dlžná sumu vo výške 788 592,00 Sk. Nájomca požiadal ku dňu 1.4.2000 o ukončenie nájomnej zmluvy.
EKO – podnik verejnoprospešných služieb z titulu nezaplateného nájomného podal na príslušný súd návrh na začatie konania dňa 28.12.2001. Uznesením Okresného súdu Bratislava I zo dňa14.1.2005 bolo konanie zastavené, nakoľko súd zistil, že odporca nemá spôsobilosť byť účastníkom konania. Súd zistil, že odporca od 6.2.2002 zmenil obchodné meno na P.H.Group 1, s.r.o. a dňom 7.10.2004 bol ex offo vymazaný z obchodného registra.

EKO – podnik verejnoprospešných služieb si listom zo dňa 17.9.2012 vyžiadal rovnopis uznesenia Krajského súdu v Bratislave č.k. 7K 50/02 zo dňa 1.4.2003, ktoré nadobudlo právoplatnosť dňa 4.6.2003, ktorým bol zamietnutý návrh na vyhlásenie konkurzu pre nedostatok majetku na majetok dlžníka P. H. Group 1, s.r.o., 811 08 Bratislava, IČO: 30 776 287.
V zmysle ustanovenia § 20 ods. 1 zákona č. 7/2005 Z.z. o konkurze a reštrukturalizácii,  ak súd v konkurznom konaní po tom, čo ustanovil dlžníkovi predbežného správcu, zistí, že majetok dlžníka nebude postačovať ani na úhradu nákladov konkurzu, konkurzné konanie pre nedostatok majetku zastaví. V zmysle ustanovenia § 68 zákona č. 513/1991 Zb. Obchodného zákonníka spoločnosť zaniká ku dňu výmazu z obchodného registra. Zániku spoločnosti predchádza jej zrušenie s likvidáciou alebo bez likvidácie, ak jej imanie prechádza na právneho nástupcu. Likvidácia sa takisto nevyžaduje, ak spoločnosť nemá žiaden majetok alebo ak sa zamietol návrh na vyhlásenie konkurzu pre nedostatok majetku, alebo ak bol konkurz zrušený z dôvodu, že majetok úpadcu nestačí na úhradu výdavkov a odmenu správcu konkurznej podstaty, alebo bolo konkurzné konanie zastavené pre nedostatok majetku, alebo ak bol konkurz zrušený pre nedostatok majetku, alebo ak po ukončení konkurzného konania nezostane spoločnosti žiaden majetok. Spoločnosť sa zrušuje zrušením konkurzu po splnení rozvrhového uznesenia alebo zrušením konkurzu z dôvodu, že majetok úpadcu nepostačuje na úhradu výdavkov a odmenu správcu konkurznej podstaty alebo zamietnutím návrhu na vyhlásenie konkurzu pre nedostatok majetku alebo zastavením konkurzného konania pre nedostatok majetku alebo zrušením konkurzu pre nedostatok majetku alebo zrušením konkurzu po splnení konečného rozvrhu výťažku.
Vzhľadom na vyššie uvedené skutočnosti navrhujeme odpísať danú pohľadávku ako nevymožiteľnú.

2.	PRESPORK – CENTER, s.r.o. Nobelova 5, 831 02 Bratislava, IČO 31 346 626  – istina: 202 038,00 Sk (6 706,43 €)

Na základe nájomnej zmluvy č. 265/2000 zo dňa 23.5.2000 prevádzkovala spoločnosť PRESPORK – CENTER, s.r.o. v objekte Tržnica, Šancova  112, Bratislava v suteréne predajňu potravín. Súčasťou nájomnej zmluvy bol splátkový a výpočtový list, podľa ktorého bola spoločnosť PRESPORK – CENTER, s.r.o. povinná platiť mesačne za nájomné a služby sumu vo výške 257 029,00 Sk. Spoločnosť PRESPORK – CENTER, s.r.o. však svoju zmluvnú povinnosť platiť nájomné neplnila riadne a včas. EKO – podnik verejnoprospešných služieb vzhľadom na danú skutočnosť listom zo dňa 3.5.2001 odstúpil od uzatvorenej nájomnej zmluvy ku dňu 30.6.2001 a následne s dlžníkom dňa 12.6.2001 uzavrel dohodu o uznaní záväzku a spôsobe jeho plnenia, ktorou sa dlžník zaviazal splatiť dlžnú čiastku vo výške 832 038,00 Sk v desiatich pravidelných mesačných splátkach. Dlžník zaplatil EKO – podniku verejnoprospešných služieb čiastku 630 000, 00 Sk a zostal tak dlžný sumu 202 038,00 Sk. Konateľovi spoločnosti PRESPORK – CENTER, s.r.o. boli zaslané dňa 28.3.2002, 2.12.2002  upomienky, aby dlžnú čiastku spoločnosť zaplatila, avšak tieto boli vrátené z dôvodu – „adresát neznámy“. 
Okresný súd Bratislava III dňa 9.1.2003 prijal návrh na začatie konania v právnej veci navrhovateľa EKO – podnik verejnoprospešných služieb voči odporcovi  PRESPORK -CENTER, s.r.o. o zaplatenie čiastky 202 038, 00 Sk a dňa 25.2.2003 vydal platobný rozkaz. Následne Uznesením Okresného súdu Bratislava III zo dňa 5.6.2003 bol platobný rozkaz zrušený, z dôvodu, že sa platobný rozkaz žalovanému označenému v návrhu nepodarilo doručiť.  Okresný súd vydal dňa 23.6.2004 rozsudok, v ktorom zaviazal žalovaného zaplatiť sumu 202 038,00 Sk a náhradu trov konania. 

EKO – podnik verejnoprospešných služieb si listom zo dňa 17.9.2012 vyžiadal rovnopis uznesenia Krajského súdu v Bratislave č. k. 3K 250/01-62 zo dňa 30.6.2003, ktoré nadobudlo právoplatnosť dňa 29.7.2003, ktorým bol zamietnutý návrh na vyhlásenie konkurzu na majetok dlžníka PRESPORK – CENTER, spol. s.r.o., Nobelova 5, 831 02 Bratislava, IČO 31 346 626 pre nedostatok majetku. Z odôvodnenia predmetného uznesenia je zrejmé, že dlžník eviduje viacero veriteľov, avšak predbežný správca nezistil iný hnuteľný alebo nehnuteľný majetok a je zrejmé, že dlžník nepodniká. Následne uvádza, že v zmysle § 5 zákona č. 328/1991 Zb. je jednou z podmienok pre vyhlásenie konkurzu, aby dlžník mal majetok postačujúci na úhradu trov konania. 

V zmysle ustanovenia § 20 ods. 1 zákona č. 7/2005 Z.z. o konkurze a reštrukturalizácii,  ak súd v konkurznom konaní po tom, čo ustanovil dlžníkovi predbežného správcu, zistí, že majetok dlžníka nebude postačovať ani na úhradu nákladov konkurzu, konkurzné konanie pre nedostatok majetku zastaví. V zmysle ustanovenia § 68 zákona č. 513/1991 Zb. Obchodného zákonníka spoločnosť zaniká ku dňu výmazu z obchodného registra. Zániku spoločnosti predchádza jej zrušenie s likvidáciou alebo bez likvidácie, ak jej imanie prechádza na právneho nástupcu. Likvidácia sa takisto nevyžaduje, ak spoločnosť nemá žiaden majetok alebo ak sa zamietol návrh na vyhlásenie konkurzu pre nedostatok majetku alebo ak bol konkurz zrušený z dôvodu, že majetok úpadcu nestačí na úhradu výdavkov a odmenu správcu konkurznej podstaty alebo bolo konkurzné konanie zastavené pre nedostatok majetku alebo ak bol konkurz zrušený pre nedostatok majetku alebo ak po ukončení konkurzného konania nezostane spoločnosti žiaden majetok. Spoločnosť sa zrušuje zrušením konkurzu po splnení rozvrhového uznesenia alebo zrušením konkurzu z dôvodu, že majetok úpadcu nepostačuje na úhradu výdavkov a odmenu správcu konkurznej podstaty alebo zamietnutím návrhu na vyhlásenie konkurzu pre nedostatok majetku alebo zastavením konkurzného konania pre nedostatok majetku alebo zrušením konkurzu pre nedostatok majetku alebo zrušením konkurzu po splnení konečného rozvrhu výťažku.
Vzhľadom na vyššie uvedené skutočnosti navrhujeme odpísať danú pohľadávku ako nevymožiteľnú.